Stefan Sveyq

Stefan Sveyq  (almanca Stefan Zweig, ) — alman romançı, bioqrafiya yazarı, araşdırmaçı və publisist. 

 Həyatı 
Stefan Zveyq zəngin bir yəhudi tekstil istehsalçısı (fabrikant) olan Moritz Zveyq və yəhudi bankirin qızı olan İda Brettauerin oğlu olaraq Vianada dünyaya gəldi.Prof. Dr. Klaus Lohrmann "Jüdisches Wien. Kultur-Karte" (2003), Mosse-Berlin Mitte gGmbH (Verlag Jüdische Presse)

Yazıçının uşaqlığı və gəncliyi haqqında o qədər də çox məlumat yoxdur: özü bu haqda hər zaman çox xəsisliklə danışıb. 1900-cu ildə gimnaziyanı bitirdikdən sonra Sveyq Vyana universitetinə daxil olub. Artıq tələbəlik illərində öz vəsaiti hesabına “Gümüş Simlər” (Silberne Saiten) adlı ilk şeirlər kitabını dərc etdirib. Vyana Universitetində elmi dərəcəsini tamamladıqdan sonra Londona, Parisə (1905) yollanıb, daha sonra İtaliyanı və İspaniyanı (1906), Hindistanı, ABŞ-ni, Kubanı, Panamanı (1912) səyahət edib. Birinci Dünya savaşının son illərində (1917-1918) İsveçrədə, 1919-1934-cü illərdəsə Salzburqda yaşayıb. Savaş əleyhinə kəskin çıxışlar edib. Nasistlər hakimiyyətə gələndən sonra Salzburqu tərk etmək məcburiyyətində qalıb. 1938-ci ildə İngiltərəyə, 1939-da isə Nyu-Yorka gedib, bir neçə ay sonra da Braziliyaya yollanıb. Yaradıcılığının ilk illərində Verlendən, Bodlerdən və Emil Verxarndan etdiyi tərcümələrlə tanınıb. Çox sayda esse, hekayə, romanlarla yanaşı, çox  böyük ustalıqla qələmə aldığı bioqrafik oçerkləriylə də şöhrət qazanıb. Psixologiyaya və Freyd təliminə böyük marağı Sveyqin əsərlərində insan xarakterlərinin dərindən analiz edilməsində öz ifadəsini tapır. Özəlliklə də tarixi xarakterlər haqqında yazdığı əsərlər psixoloji dərinlik baxımından diqqəti cəlb edir. Sveyq müharibəyə etiraz edərək və Avropanın içərisində olduğu böhrana dözməyərək 1942-ci ildə Braziliyada arvadıyla birlikdə intihar etmişdir.  Müxtəlif insan talelərini fərqli süjetdə oxucuya təqdim edən Svayq Birinci Dünya müharibəsi başlayanda müharibəyə etiraz edən bir sıra yazıçıya qoşulub. Fanatizm və dözümsüzlüyü həmişə pisləyib. Yazıçının "Jozef Fuşe - siyasi xadimin portreti", "Bəşəriyyətin ulduzlu saatları", "Dünənin dünyası" və s. əsərləri Azərbaycan türkcəsinə tərcümə olunub.

Dövrünün görkəmli şəxsləri Emil Verxarn, Romen Rollan, Ogüst Roden, Tomas Mann, Ziqmund Freyd, Herman Hesse, Maksim Qorki, Rixard Ştraus, Bertold Brext və b. ilə dostluq etmişdir.

https://www.zellamsee-kaprun.com/en/experience/zell-am-see/guestbook/stefan-zweig=== 

 İntiharı 
22 fevral 1942-ci ildə Rio de Janeyroda Petropolisin evində həyat yoldaşı Lotte ilə yatarkən intihar etdi. Bu, Hitlerin dünya quruluşunun davamlı təfsirinin və onun dünyasının heç bir zaman mövcud olmayacağı fikri ilə bağlı pessimizmdən qaynaqlanırdı.

Petropolisdəki bir dövlət cənazəsi ilə dəfn edildi. Petropolisdəki evi muzeyə çevrildi.

 Oyunları 
 Tersites, 1907
 Das Haus am Meer, 1912
 Jeremias, 1917

 İntihar Məktubu 

 Əsərləri 

 Özləri ilə döyüşənlər
 Braziliya - gələcəyin ölkəsi
 Qarışıq duyğular
 Üç böyük usta
 Rafel Tanrı ilə hesablaşır
 Yad qadının məktubu
 Bir qadının həyatından 24 saat
 Keşmişə səyahət
 Şahmat
 Həyatın möcüzələri
 Ay işığı küçəsi
 Mürəbbiyə
 Bir çöküşün hekayəsi
 Lionda toy

 Azərbaycanca tərcümə edilmiş əsərləri  
 Yad qadının məktubu (novella),1922
Bir qadının həyatından iyirmi dörd saat,1927
 Jozef Fuşe - Siyasi xadimin portreti,1930
 Bəşəriyyətin ulduzlu saatları
 Dünənin Dünyası
 Rotterdamlı Erazmın Zəfər təntənəsi və faciəsi
 Kazanova
 İblislə savaşanlar
 Şahmat,1941
 Fantastik gecə
Möcüzəvi gecə
Məcburiyyət
AMOK
Dəhşətli sirr

 İstinadlar 

Kateqoriya:Alman yazıçılar
Kateqoriya:İntihar edən yazıçılar
Kateqoriya:Narkotiklər ilə bağlı intiharlar
Kateqoriya:XX əsrin bioqrafları
Kateqoriya:Avstriya şairləri
Kateqoriya:XX əsr şairləri